เรียน ศูนย์เรื่องราวร้องทุกข์ (1555)
เนื่องจากปัจจุบันมีสุนัขจรจัดไม่มีเจ้าของจำนวนมากกว่า 20 ตัว รวมฝูงกันภายในหมู่บ้านบึงบัว (ซ.คุ้มเกล้า 20/1 แขวงลำปลาทิว เขตลาดกระบัง กทม.) สร้างความเดือดร้อน เช่น วิ่งไล่เด็กนักเรียน และจักรยานยนต์ที่สัญจรไปมา ขับถ่าย คุ้ยเขี่ยถังขยะ กัดกัน ส่งเสียงเห่าหอน  ทำลายทรัพย์สิน โดยชาวบ้านที่ได้รับความเดือดร้อนแจ้งมาให้ช่วยประสานงานกับหน่วยงานที่เกี่ยวข้อง
ที่ผ่านมาได้แจ้งไปยัง “ศูนย์ควบคุมและพักพิงสุนัข กทม.” เพื่อหาแนวทางในการแก้ไขปัญหาดังกล่าว เมื่อวันที่ 12 มกราคม 2565 (เลขรับเรื่อง 0074/65)
ต่อมาเมื่อวันที่ 11 พฤษภาคม 2565 คุณพีระบุญ เจริญวัย ประธานองค์กรสวัสดิภาพสัตว์ (The Hope Thailand) ได้เข้ามาพูดคุยและให้คำปรึกษาเกี่ยวกับนโยบาย “สุนัขชุมชน” โดยจะเป็นศูนย์กลางประสานงานหน่วยงานที่เกี่ยวข้องให้เข้าดูแลและแก้ไขปัญหาต่างๆ ได้แก่ การทำหมัน การฉีดวัคซีนป้องกันโรคพิษสุนัขบ้า และโรคอื่นๆ โดยแจ้งว่าได้ประสานงานกับ "มูลนิธิซอยด็อก" ไปแล้ว
จนถึงปัจจุบัน เวลาผ่านไปกว่า 1 ปี 3 เดือน ยังไม่ได้รับคำตอบในการดำเนินการแต่อย่างใดจาก "องค์กรสวัสดิภาพสัตว์" อีกทั้งจำนวนสุนัขจรจัดก็เพิ่มขึ้นจากเดิม (ที่มีประมาณ 15 ตัว เป็นมากกว่า 20 ตัวแล้ว และเกรงว่าจะแพร่พันธ์เกินควบคุม) รวมทั้งส่งผลให้เกิดความเดือดร้อนแก่ชาวบ้านเป็นอย่างมาก ไม่สามารถใช้ชีวิตได้อย่างปกติสุข เช่น เด็กนักเรียนเดินไปโรงเรียนด้วยความหวาดกลัว ชาวบ้านจะวิ่งออกกำลังกายสุนัขก็จะไล่กัด ฯลฯ
จึงเรียนมาเพื่อขอความช่วยเหลือครับ
ขอแสดงความนับถือ
สมาชิกหมู่บ้านบึงบัว คุ้มเกล้า
#1555 #bkkrongtook